Baleada
A baleada nevű tortillaféleség az egyik legismertebb hondurasi étel, főként az ország északi részén kedvelt. Eredetileg tölteléke babból és reszelt sajtból áll, de létezik több más változata is: tehetnek bele például tojást, avokádót, bármilyen húst, sajtot, vajat vagy ecetben tartósított zöldségeket is.

Története
A baleada pontos eredete nem ismert, manapság több városban is úgy tartják, hogy onnan származik.

Az egyik vélekedés szerint La Ceibában alkotta meg 1964-ben egy 20 éves, Teresa nevű lány, aki babbal és reszelt sajttal töltött tortillákat kezdett árusítani. A „legenda” szerint az egyre nagyobb népszerűségnek örvendő étel egyik vásárlója azt mondta, hogy „a bab a golyó, a sajt a puskapor, a tortilla pedig a fegyver”, így a lövöldözik, golyókkal megszór spanyol megfelelője, a balear szó alapján nevezték el a tortillaváltozatot.

Egy másik történet azt állítja, hogy a San Pedro Sula közelében található, nagy banánültetvényekkel övezett La Lima községben volt egy asszony, aki babos–sajtos tortillákat készített, és egy alkalommal valamilyen lövöldözés során ezt a nőt is találat érte. Sérüléséből felgyógyulva tovább folytatta a tortilla készítését, a környékbeli munkások pedig ezután rászoktak arra a mondásra, hogy „menjünk oda enni, ahol a baleada (lövöldözés) volt”.

Készítése
A tészta alapanyagául szolgáló búzalisztet, margarint (vagy olajat), sót és szódabikarbónát összekeverjük, majd lassan úgy adagoljuk hozzá a vizet, tejet vagy kókusztejet, amíg olyan lágy tésztát nem kapunk, ami már nem tapad a kézhez. A tésztát kis golyókká formálva legalább 15–30 percig pihentetjük, majd két kézzel ütögetve simára lapítjuk a golyókat. Eközben már lehet melegíteni a comalt (serpenyőt, sütőlapot), majd ezen megsütni a lapos, palacsintaszerű tortillákat. Ha megsült, először főtt babból készült krémmel kenjük meg, majd rászórjuk a reszelt sajtot. Általában félbehajtva tálalják.

Források

Honduras
Sült tészták
A baleada nevű tortillaféleség az egyik legismertebb hondurasi étel , főként az ország északi részén kedvelt . Eredetileg tölteléke babból és reszelt sajtból áll , de létezik több más változata is : tehetnek bele például tojást , avokádót , bármilyen húst , sajtot , vajat vagy ecetben tartósított zöldségeket is . Története A baleada pontos eredete nem ismert , manapság több városban is úgy tartják , hogy onnan származik . Az egyik vélekedés szerint La Ceibában alkotta megben egyéves , Teresa nevű lány , aki babbal és reszelt sajttal töltött tortillákat kezdett árusítani . A „ legenda” szerint az egyre nagyobb népszerűségnek örvendő étel egyik vásárlója azt mondta , hogy „ a bab a golyó , a sajt a puskapor , a tortilla pedig a fegyver” , így a lövöldözik , golyókkal megszór spanyol megfelelője , a balear szó alapján nevezték el a tortillaváltozatot . Egy másik történet azt állítja , hogy a San Pedro Sula közelében található , nagy banánültetvényekkel övezett La Lima községben volt egy asszony , aki babos–sajtos tortillákat készített , és egy alkalommal valamilyen lövöldözés során ezt a nőt is találat érte . Sérüléséből felgyógyulva tovább folytatta a tortilla készítését , a környékbeli munkások pedig ezután rászoktak arra a mondásra , hogy „ menjünk oda enni , ahol a baleada ( lövöldözés ) volt” . Készítése A tészta alapanyagául szolgáló búzalisztet , margarint ( vagy olajat ) , sót és szódabikarbónát összekeverjük , majd lassan úgy adagoljuk hozzá a vizet , tejet vagy kókusztejet , amíg olyan lágy tésztát nem kapunk , ami már nem tapad a kézhez . A tésztát kis golyókká formálva legalább30 percig pihentetjük , majd két kézzel ütögetve simára lapítjuk a golyókat . Eközben már lehet melegíteni a comalt ( serpenyőt , sütőlapot ) , majd ezen megsütni a lapos , palacsintaszerű tortillákat . Ha megsült , először főtt babból készült krémmel kenjük meg , majd rászórjuk a reszelt sajtot . Általában félbehajtva tálalják . Források Honduras Sült tészták